Diplomatervezés

Tárgyfelelős: *Balázs Mihály DLA egyetemi tanár*

Építész konzulensek:  
*Balázs Mihály DLA,* Fejérdy Péter *DLA*, Karácsony Tamás *DLA*, Kemes Balázs *DLA,* Klobusovszki Péter *DLA*, Major György *DLA*, Schrammel Zoltán DLA, Szabó Levente *DLA*, Vannay Miklós *DLA*

Választható az a külsős oktató is, akinél az adott hallgató a komplex tervét készítette.  
Professzori konzultáció: Balázs Mihály *DLA*

Tartószerkezeti konzulensek a közösen kiírt témánál: Dr. Armuth Miklós – Dr. Ther Tamás és/vagy Dr. Hegyi Dezső – Gáspár Orsolya

Szervezés: Karner Anikó

Az elmúlt évek, évtizedek során számos megközelítés, értelmezés, elvárás fogalmazódott meg a diplomatervvel, mint feladattal kapcsolatban. Szeretném, ha ezeket a rutinos megközelítéseket magunk mögött hagyva közös kísérletezésbe kezdenénk. Meggyőződésem, hogy a diplomatervezés folyamatát az első gondolatok megformálásától a prezentációig, sőt azon túl is, mint különleges élethelyzetet érdemes kezelni, benne nem a számonkérés, a bizonyítás, sokkal inkább az építészeti élmény lehetőségét kutatva. A diplomamunka azon túl, hogy összegzi és felmutatja a képzés során szerzett tudást egyben továbbtekintés is, a jövőre vonatkozó program, valaminek a kezdete és nem a vége. A tét tehát nagy, a siker záloga pedig a koncentrált jelenlét és az alkotói szabadság egymást kiegészítő erejében van. És persze egy jó kérdésfeltevésben, programban.

Tanszékünk ebben a szemeszterben is két diplomatémát ajánl, emellett lehetőség van egyéni téma kidolgozására is.

**A diplomatervezésre a kiválasztott építész konzulenssel egyeztetve, az egyetértésével lehet jelentkezni, 2019. január 29-ig. Akik komplex tervüket nálunk készítették, azok felvétele automatikus. Akik más tanszékről kívánnak átjelentkezni hozzánk, azoktól portfólió beadását kérjük eddigi építészeti munkásságukról.**

A szervezett közös programok és a határidők a következők:

|  |  |  |
| --- | --- | --- |
| dátum | HELYSZÍN | program |
| január 29-ig |  | egyeztetés a kiválasztott konzulenssel egyénileg, és jelentkezés a [karner.a@kozep.bme.hu](mailto:karner.a@kozep.bme.hu) email címen, a témavezető megnevezésével |
| január  30. |  | tanszéki döntés a nem nálunk komplexezett jelentkezők elfogadásáról |
| február 1-ig |  | tárgyfelvétel a Neptunban |
| február 5. | K277 | 9 óra: közös tájékoztató és beszélgetés a félévi programról és a diplomaterv készítéséről |
| február 6. | tanszék | 12 óra: Az egyénileg készített, ill. a pontosított tanszéki TÉMAKIÍRÁS BEADÁSA\* |
| február 7. |  | 13 óra: A témakiírások tanszéki elbírálása. Értesítés az eredményről e-mailben. |
| március 25. 26. | K277 | 9 óra: VÁZLATTERV BEMUTATÁS |
| április 9. | K277 | 9 óra: PÓT VÁZLATTERV BEMUTATÁS |
| április 23. |  | a kiemelt szakági munkarészek meghatározásának végső határideje |
| május 17. |  | 12 óra: TERVBEADÁS – a diplomaszabályzat 22.§ szerinti tartalommal |
| május 24. |  | 12 óra: A TERVBEADÁS PÓTLÁSA |
| június 11. | tanszék | 12 óra: A TELJES DIPLOMATERV BEADÁSA – átnézés |
| június 12-től |  | találkozás a kijelölt opponenssel |
| június 17-28. | K277 | diplomavédési időszak |

\*A félévi kiírás részét képező mellékletek:

* tanszéki témajavaslatok – a honlapon olvashatók
* témakiírás űrlap - a honlapról letölthető
* diplomaszabályzat – a honlapról letölthető
* kísérő lap – e-mailben kapják majd a tárgy hallgatói

2019. január

*Balázs Mihály DLA*

egyetemi tanár

tanszékvezető